EEN - Hrvatska

Info dan Europskog inovacijskog vijeća (EIC)
2023-06-13 08:29 (Europe/Zagreb)
Hrvatska agencija za malo gospodarstvo, inovacije i investicije (HAMAG-BICRO) poziva Vas na Info dan Europskog inovacijskog vijeća (EIC), u sklopu programa OBZOR EUROPA, koji pruža podršku vrhunskim inovatorima, poduzetnicima i malim tvrtkama, koji će se održati u 13. lipnja 2023. u Šibeniku, Hoteli Solaris 86 (Convention centre).
Primarni cilj Info dana je omogućiti inovativnim tvrtkama, istraživačkim organizacijama, sveučilištima, malim i srednjim poduzećima te potencijalnim investitorima kako razviti poslovanje a sve u cilju poticanja europskog gospodarskog razvoja realizacijom inovativnih i vizionarskih ideja na tržištu.
Tim instrumentom putem programa OBZOR EUROPA, Europska Komisija (EK) pruža podršku poduzetnicima s velikim potencijalom u razvoju inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi.
Naglasak EIC info dana će biti na zemljama proširenja (Widening Countries) kako bi se poboljšalo njihovo sudjelovanje i uspješnost njihovih prijava na ovaj instrument OBZORA EUROPA.
Kako bi se to postiglo, na Info danu prisustvovati će članovi EIC odbora, a svoja izlaganja imat će i predstavnici Europske komisije, hrvatski predstavnici inovativnih poduzeća kao i predstavnici državnih tijela, uključenih u program OBZOR EUROPA.
Sudjelovanje na info danu je besplatno, uz obaveznu prijavu putem poveznice.

HGK Konferencija o internacionalizaciji 2023.
2023-06-15 13:36
Pridružite nam se na konferenciji Internacionalizacija: Novo gospodarsko okruženje – nove prilike u organizaciji Hrvatske gospodarske komore u hotelu Westin u Zagrebu, 15. lipnja 2023.
Gdje je Hrvatska danas na globalnoj karti u odnosu na druge EU zemlje? Što smo iskoristili nakon desetogodišnjeg članstva u EU, a koje su nam prilike nakon ulaska u Schengen i eurozonu i koje su buduće perspektive hrvatskog izvoza?
Pomoću izvoza do održivog gospodarstva – centralna je tema nadolazeće konferencije Hrvatske gospodarske komore o internacionalizaciji na kojoj će hrvatski izvoznici u dvije panel rasprave podijeliti svoja iskustva i vizije budućeg međunarodnog poslovanja.
Najava konferencije, preliminarni program i prijave dostupni na poveznici HGK.

Prijavite se na Meet4Business AGRA 2023
2023-08-30 08:36
Regionalna razvojna agencija Podravje – Maribor / Enterprise Europe Network, Pomurski sejem d.o.o. te Hrvatska agencija za malo gospodarstvo, inovacije i investicije (HAMAG-BICRO) i TERA TEchnopolis d.o.o. u svojstvu hrvatskih suorganizatora pozivaju Vas na poslovno okupljanje „Meet4Business AGRA 2023“, koje će se održati 30. i 31. kolovoza 2023. u sklopu 61. međunarodnog sajma poljoprivrede i prehrane AGRA 2023 u mjestu Gornjoj Radgona (Slovenija).
Sajam AGRA 2023 promovira će nove proizvode, tehnologije i know-how, a pritom učinkovito koristi sve ono što već imamo na raspolaganju. Bit će to izvrsna prilika za upoznavanje kupaca, razmjenu iskustava na međunarodnom planu i uspostavljanje novih poslovnih kontakata.

TEME
· POLJOPRIVREDNO-PREHRAMBENA TRGOVINA (sastanci s kupcima), · PROIZVODNJA I PRERADA PREHRAMBENIH PROIZVODA, · ORGANSKA PROIZVODNJA I PRERADA HRANE I PIĆA, · PREHRANA I ENERGETSKA SAMODOSTATNOST, · SIGURNOST HRANE, · ZDRAVLJE TLA I REGENERATIVNA POLJOPRIVREDA, · DIGITALIZACIJA, ROBOTIKA I UMJETNA INTELIGENCIJA U POLJOPRIVREDNO -PREHRAMBENOJ INDUSTRIJI.
Cilj okupljanja Meet4Business AGRA 2023 je pokrenuti poslovnu i tehnološku suradnju nudeći unaprijed dogovorene 30-minutne sastanke. Osnova za skupove je online katalog koji sadrži sve profile kompetencija svakog sudionika.
DNEVNI RED
Srijeda, 30. kolovoza 2023., UŽIVO u HALI 5
10:00 – 12:00 Tematska predavanja (na slovenskom jeziku) 12.30 – 17.00 Bilateralni poslovni susreti
Četvrtak, 31. kolovoza 2023., ONLINE
10:00 – 17:00 Bilateralni poslovni sastanci
Sudjelovanje na poslovnim sastancima i tematskim predavanjima je besplatno.
ROKOVI
· 23. kolovoza 2023.: online registracija (unesite svoj profil za suradnju),· 24. kolovoza 2023.: odaberite zanimljive profile i rezervirajte svoj b2b sastanak,
Dodatne informacije:
Vladimir Rudl, vladimir.rudl@rra-podravje.si Boris Pukšič, boris.puksic@rra-podravje.si Željka Ljikar, zeljka@tera.hr

Prijavite se na besplatne radionice koje TERA Tehnopolis organizira u sklopu Festivala održivosti!
2023-09-13 10:03
Sveučilište Josipa Jurja Strossmayera u Osijeku, u suradnji sa Sveučilištem u Splitu, Kulturno-razvojnim centrom Općine Bilje, Fakultetom turizma i ruralnog razvoja u Požegi, Prehrambeno-tehnološkim fakultetom u Osijeku, Odjelom za biologiju Sveučilišta J. J. Strossmayera u Osijeku te tvrtkom TERA Tehnopolis d.o.o., organizira prvi Festival održivosti!
Festival će se održati od 13. do 18. rujna 2023. godine u Osijeku i Bilju, a cilj mu je predstaviti dostignuća akademske zajednice u doprinosu ostvarivanja ciljeva održivog razvoja. Tijekom Festivala održivosti bit će organizirane radionice i predavanja za ciljanu publiku: za učenike osnovnih i srednjih škola, potom za studente, buduće poduzetnike, start-up tvrtke, poduzetnike u kasnijem rastu i razvoju, obiteljska poljoprivredna gospodarstva, inovatore i istraživače.
Cilj Festivala održivosti je povezati svijet znanosti, umjetnosti i užitka!
U sklopu Festivala održivosti, TERA Tehnopolis d.o.o. će održati predavanje “Poticanje inovacija u poljoprivredno-prehrambenom sektoru uz održivost poslovanja”. Cilj događaja je potaknuti sudionike na inovativno razmišljanje te pružanje potrebnih informacija o trenutačno dostupnim EU programima i mogućnostima financiranja. U okviru događaja, jedan od programa koji će biti predstavljen je EIT Food inicijativa te informacije povezane s trenutačno otvorenim EIT Food natječajima. Također, teme koje će biti obuhvaćene jesu digitalizacija ruralnih područja kroz projekt dRural te internacionalizacija poslovanja kroz projekt Enterprise Europe Network (EEN).
Radionica “Sljubljivanje hrane i vina kroz internacionalizaciju i digitalizaciju poslovanja” je namijenjena za vinski sektor. Neke od tema koje će biti obuhvaćene su generiranje ideja, poticanje poduzetničkog razmišljanja, zatim pružanje važnih informacija povezanih s mogućnošću internacionalizacije poslovanja poduzetnika iz vinskog sektora, uz korištenje Enterprise Europe Network baze za poslovnu suradnju i pronalazak inozemnih partnera. Naglasak je na korištenju digitalnih alata u poslovanju te će biti predstavljena virtualna tržnica zdravih proizvoda i usluga koja korisnicima omogućuje izravnu prodaju svojih eko proizvoda, a kupcima kupnju kvalitetnih ekoloških proizvoda.
Na radionici “Mogućnosti financiranja kroz otvorene EU natječaje” bit će prezentirani trenutačno otvoreni EU natječaji, s naglaskom na programe i projekte koje provodi TERA Tehnopolis d.o.o.
Raspored održavanja predavanja i radionica:
1. “Poticanje inovacija u poljoprivredno-prehrambenom sektoru uz održivost poslovanja”:13. rujna 2023. godine, od 9:00 do 10.45 sati. Na radionicu se možete prijaviti OVDJE!
2. “Sljubljivanje hrane i vina kroz internacionalizaciju i digitalizaciju poslovanja”:14. rujna 2023. godine, od 11:00 do 14:00 sati. Na radionicu se možete prijaviti OVDJE!
3. “Mogućnosti financiranja kroz otvorene EU natječaje”:15. rujna 2023. godine, od 11:00 do 12:00 sati. Na radionicu se možete prijaviti OVDJE!
Radionice će se održavati u prostorijama TERA Tehnopolis d.o.o., na adresi Trg Ljudevita Gaja 6 u Osijeku.
Krajnji rok za prijave na radionice je 8. rujna 2023. godine!
Za više informacija nas slobodno možete kontaktirati na adresu e-pošte ured[at]tera[.]hr, telefonom na 031/251-000, osobnim dolaskom na adresu Trg Ljudevita Gaja 6 u Osijeku ili putem naše kontakt forme.

Kako raditi email marketing kampanje koje prodaju
2023-09-14 09:41
Jeste li znali da 74% poduzetnika tvrdi da je email marketing najisplativiji kanal prodaje njihovog proizvoda? I da nekim web trgovcima nosi i preko 30 % ukupnog prihoda? Email marketing nije alat koji služi za jednokratnu i kratkoročnu zaradu, već za povećanje baze potencijalnih kupaca, te poboljšanje odnosa sa stalnim klijentima.
Naučite kako učinkovito koristiti email marketing za povećanje prodaje, ali i povećanje baze lojalnih kupaca.
Nakon kratkog uvoda u email marketing, proći ćete kroz sve korake potrebne za kreiranje uspješnih email kampanji – od prikupljanja baze do provođenja email kampanja te na kraju analize uspješnosti.
Također, upoznat ćete se s najpopularnijim sustavom za slanje newslettera (Mailchimp), koji je besplatan za prvih 2000 kontakata.
Seminar je namijenjen malim i srednjim poduzetnicima koji prodaju usluge ili proizvode.
Više informacija potražite na sljedećoj poveznici.

B2B poslovni razgovori - Connect2Slovenia, Celje
2023-09-14 10:53
Connect2Slovenia je vodeći međunarodni događaj umrežavanja poslovnih subjekata u Sloveniji, koji će se održati 14. rujna 2023. godine, u sklopu Međunarodnog obrtnog i poslovnog sajma u Celju, Slovenija.
Cilj događanja je povezivanje malih i srednjih poduzeća, start-upa i scale-upa koji djeluju u području pametne industrije s potencijalnim poslovnim partnerima iz JIE i Alpe Jadran regije.
Više na poveznici.

FIRST 10 YEARS of promoting innovation
2023-09-15 09:47
We are excited to invite you to a special event celebrating the first 10 years of promoting innovation through a collaborative partnership between STEP RI science and technology park of the University of Rijeka and the U.S. Embassy Zagreb.
Join us for a retrospective and demonstration of the remarkable achievements and influence this partnership has had on the business community and overall ecosystem.
The event will feature an engaging and insightful program, filled with thought-provoking sessions, panel discussions, and success stories. We are thrilled to bring together industry leaders who have been connected to the programs financed by the U.S. Embassy, ensuring an enriching experience for all participants.
Don’t miss this unique opportunity to gain valuable insights, connect with industry leaders, and celebrate a decade of innovation and collaboration. Be sure to mark your calendars and join us for this inspiring event!
Find more information here.

Usudi se stvarati - budi dio međunarodne izložbe inovacija BUDI UZOR/INOVA 2023.!
2023-09-26 09:55
Ostalo je još mjesec dana do početka ovogodišnje međunarodne izložbe BUDI UZOR/INOVA!
Još uvijek se stignete prijaviti, ispitati tržišnu vrijednost svoje inovacije i započeti ili unaprijediti svoje poslovanje!
Rok za prijavu je 30. kolovoza 2023. godine!
Prijavite se OVDJE!
Međunarodna izložba inovacija, prototipova i poslovnih planova BUDI UZOR/INOVA 2023. održava se na Zagrebačkom velesajmu, Kongresna dvorana, Zagreb, Avenija Dubrovnik 15, od 26. do 28. rujna 2023. godine, pod motom “Usudi se stvarati“!
Izložba BUDI UZOR/INOVA je namijenjena znanstvenicima, poduzetnicima, inovatorima i nositeljima poslovnih ideja koji žele ispitati tržišnu vrijednost svoje inovacije i započeti poslovanje.
Dolaskom brojnih stranih delegacija i njihovim izlaganjem, izložba je prigoda za održavanje niza poslovnih razgovora, mjesto za pronalazak partnera, kupca, dobavljača ili djelatnika. Svi sudionici, ali i posjetitelji, imaju priliku povećati svoju konkurentnost i probiti se na domaće i europsko tržište.
Ovim putem vas pozivamo za sudjelovanje na izložbi te predstavljanje vaše inovacije u okviru TERA štanda! Vaša inovacija će biti ocijenjena od strane stručnog žirija te imate priliku ispitati njezinu tržišnu vrijednost, promovirati je u okviru izložbe, pronaći potencijalne partnere, kupce i suradnike.
Posebno bogat program na TERA štandu odvija se drugi dan izložbe, 27. rujna 2023. godine. Od toga izdvajamo sljedeće:
1. Poduzetnička akademija – EIT Food Start-up activity s motom „Mislite na održivost danas, osigurajte budućnost sutra“ – predavanja na različite teme u okviru glavne teme akademije – održivosti. Na Poduzetničku akademiju možete se prijaviti OVDJE! 2. Finale natjecanja u pisanju poslovnih planova BUDI UZOR – pitch prezentacije finalista; 3. Gastro kutak Slavonije i Baranje – izlaganje i prodaja specijaliteta i delicija obiteljskih poljoprivrednih gospodarstava.
Na TERA štandu sva tri dana izložbe očekuje vas:
1. EEN – Sajam poslovnih mogućnosti, internalizacija poslovanja i povezivanje partnera; 2. B2B poslovni susreti u sklopu Enterprise Europe Network; 3. EEN IPR Help Desk – konzultacije za zaštitu intelektualnog vlasništva u suradnji s Državnim zavodom za intelektualno vlasništvo (DZIV); 4. Sveučilišna smotra; 5. Smotra poduzetničko-potpornih institucija; 6. Info-štand TERA projekata.
DODATNA MOGUĆNOST: Umrežite se s ostalim sudionicima!
Iskoristite dodatnu mogućnost sudjelovanja na izložbi te budite dio B2B poslovnih susreta u okviru projekta Enterprise Europe Network (EEN), iskoristite mogućnost pronalaska partnera, kupaca, dobavljača kroz poslovne pregovore temeljem unaprijed dogovorenih sastanaka putem digitalne B2B match platforme. Unaprijed dogovorite sastanke (uživo ili online) sa znanstvenicima, poduzetnicima i/ili inovatorima u cilju međunarodnog povezivanja, ugovaranja partnerstva i sklapanja sporazuma o suradnji na komercijalnoj, istraživačkoj i razvojnoj osnovi.
Prijavite se putem ovog prijavnog obrasca i koristite sve prednosti događaja!
Za više informacija možete nas kontaktirati putem broja telefona 031/251-000 ili e-poštom na uzor@tera.hr
Program izložbe nalazi se OVDJE.
Vidimo se u Zagrebu!

Bespovratna sredstva za financiranje projekata poduzetnika i znanstvenika
2023-10-03 10:00
STEP RI znanstveno-tehnologijski park Sveučilišta u Rijeci kao partner u EEN – Enterprise Europe Networku (Europskoj poduzetničkoj mreži) poziva sve zainteresirane da se prijave na info dan “Bespovratna sredstva za financiranje projekata poduzetnika i znanstvenika”.
Na info danu Marija Sitar, vlasnica tvrtke Calluro d.o.o. i poslovna savjetnica s bogatim iskustvom u osmišljavanju i pripremi projekata sufinanciranih sredstvima Europske unije, sudionicima će dati kratki pregled natječaja u najavi te detaljnije prezentirati natječaje Dokazivanje inovativnog koncepta i Vaučeri za digitalizaciju.
Neven Tamarut, direktor za razvoj poslovanja u STEP RI-ju, upoznat će prisutne s natječajima koje provodi Zaklada FIPRO u suradnji s Primorsko-goranskom županijom i Gradom Rijeka te predstaviti javni poziv Komercijalizacija inovacija.
U drugom dijelu događaja Ana Ćosić Pilepić, voditeljica projekta Enterprise Europe Network, predstavit će prisutnima besplatne usluge koje omogućavaju poduzetnicima i znanstvenicima pristup savjetovanju i mreži potencijalnih partnera za europske projekte.
Ovaj događaj namijenjen je malim i srednjim poduzetnicima i znanstvenicima koji su zainteresirani za mogućnost prijave na nacionalne i europske natječaje.
Prijavite se!
Rok za prijavu je 2. listopada 2023. do 12 sati ili do popunjavanja mjesta.

MARKETPLACE AUSTRIA FOR FOOD & BEVERAGES
2023-10-04 11:50
MARKETPLACE AUSTRIA FOR FOOD & BEVERAGES je jedinstvena prilika za kupce hrane i pića da upoznaju dobavljače i proizvođače u Beču i okuse Austriju! Savezna gospodarska komora Austrije (WKÖ) i Advantage Austria uz potporu EEN-a 4. listopada 2023. u Beču, u prostoru komore, na adresi Wiedner Hauptstraße 63, organiziraju međunarodni B2B događaj za austrijske proizvođače hrane, trgovce na malo i veletrgovce, što je prilika za nabavu novih proizvoda, upoznavanje dobavljača i razmjenu ideja s donositeljima odluka iz cijelog svijeta. Program uključuje organizaciju B2B sastanaka s austrijskim proizvođačima hrane i pića, posjete tvrtkama i obilaske proizvodnih pogone te informativna predavanja o austrijskoj prehrambenoj industriji.
Događaj je namijenjen isključivo kupcima hrane i pića te stručnjacima iz maloprodaje i veleprodaje diljem svijeta. Broj mjesta je ograničen, a za one koji ne mogu putovati u Beč, nude online sastanke.
– Sudjelovanje je besplatno za KUPCE– KUPCI upoznaju austrijske proizvođače hrane i pića– Organizator Advantage Austria za kupce plaća 2 noćenja u hotelu 4*
Prijave su otvorene do 15. rujna, a više informacija dostupno je na linku.

Od problema do rješenja – Design thinking za znanstvenike i poduzetnike
2023-10-11 09:00
Design thinking je kreativan proces pronalaženja inovativnih rješenja za poslovne i društvene izazove. Ovu metodu uspješno primjenjuju brojne organizacije različitih djelatnosti i veličine – od velikih kompanija te znanstvenih i obrazovnih institucija do malih poduzeća i startup-ova. Primjenjiva je za rješavanje problema u različitim okolnostima, ali jedno je uvijek isto – u fokusu rješenja uvijek su korisnici i njihove stvarne potrebe.
Kroz ovaj pristup dolazi se do inovativnih rješenja u zahtjevnom, dinamičnom i nepredvidivom okruženju, i to znatno brže u odnosu na tradicionalne načine. Metoda je izuzetno korisna u rješavanju složenih problema kroz: empatiju i razumijevanje korisničkih emocija i potreba, definiranje problema iz perspektive korisnika, stvaranje velikog broja ideja primjenom brainstorming-a te praktičan pristup u prototipiranju i testiranju rješenja.
Design thinking omogućuje kreativnost pri rješavanju složenih problema, a polaznici ga mogu primijeniti u svojim projektima, poslovanju, profesionalnom radu i svakodnevnom životu.
Seminar će sadržavati i kratki osvrt na primjenu design thinking pristupa u razvoju inovativnih proizvoda, usluga i rješenja u pomorskim industrijama.
Seminar je namijenjen postojećim i budućim poduzetnicima, znanstvenicima i djelatnicima u obrazovanju.
Prijavite se!

Webinar: Pružanje usluga i upućivanje radnika u Sloveniju
2023-10-18 10:00
Online seminar: Pružanje usluga i upućivanje radnika u Sloveniju, održat će se 18. listopada, s početkom u 10:00 sati, putem platforme MS Teams.
Seminar se organizira s ciljem predstavljanja „korak po korak“ postupka upućivanja radnika te obaveza poslodavca i upućenog radnika prije, tijekom i nakon pružanja prekograničnih usluga u Sloveniji, s posebnim osvrtom na novosti koje donosi novi slovenski Zakon o prekograničnom pružanju usluga, koji stupa na snagu 1. siječnja 2024. godine.
Detaljnije o temama seminara dostupno je u programu.
Događanje je namijenjeno svim zainteresiranim gospodarstvenicima koji planiraju pružanje usluga u Sloveniji.
Registracija sudjelovanja obavezna je putem platforme Digitalna komora.
Rok za prijavu je 16. listopada, do 16:00 sati.
Organizator događanja je Hrvatska gospodarska komora u suradnji s Obrtničkom komorom Slovenije (OZS), uz podršku Europske poduzetničke mreže (EEN).
Više informacija dostupno ovdje.

Food&Drinks Mission2Sicily 2023.
2023-10-25 10:00
25. – 28. listopada 2023. Palermo, Italija
Drugo izdanje Food&Drinks Mission2Sicily organiziraju Sicindustria uz potporu EEN-a, a sponzorira Unioncamere Sicilia (Unija komora Sicilije).
Događaj okuplja sicilijanske proizvođače i međunarodne kupce. Ovo je jedinstvena prilika za stvaranje novih poslovnih kontakata i ugovora, a sastanci će se održavati dogovarati unaprijed putem ove web stranice.
Tko može sudjelovati? Međunarodni kupci: Uvoznici, distributeri, trgovci na veliko hranom i pićem (uključujući vino i žestoka pića); predstavnici prehrambenih lanaca, hipermarketi/supermarketi, agenti za nabavu za hotele i restorane, specijalizirane trgovine hranom i vinom, e-trgovine i drugi.
Za strane kupce osmišljen je program Hosted Buyers, namijenjen 14 odabranih kupaca. Kupci mogu iskoristiti 100% besplatno putovanje i smještaj koji uključuje sljedeće troškove:
– Povratne karte na/sa Sicilije– Smještaj (3 noćenja u hotelu 4*)– Transfer od/do zračne luke– Radni ručak tijekom B2B sastanaka– Umrežavanje navečer 26. listopada– Podrška u organizaciji posjeta tvrtki 27. listopada– Potpuna asistencija prije, za vrijeme i nakon eventa
Prijave će se ocjenjivati pojedinačno i odobrava ih Sicindustria i Unija komora Sicilije prema sljedećim kriterijima: datum registracije; promet; godina osnivanja.
**Kupci koji sudjeluju moraju imati sposobnost odlučivanja u svojim tvrtkama.
Više na: https://fooddrinks-mission2sicily-2023.b2match.io/

Psihologija kupaca i cijene
2023-10-26 09:49
Kako boljim razumijevanjem psihologije kupaca utjecati na njihovu percepciju cijene? Kako „poskupiti“ ili „pojeftiniti“ doživljaj proizvoda izloženog na polici, stvarnoj ili virtualnoj?
Kao što i vi svakodnevno koristite Google, sve je više vaših kupaca koji pretraživanjem interneta nastoje doći do dodatnih informacija o proizvodima koje žele kupiti. Tehnološka dostignuća omogućila su nastanak nove kategorije „pametnih kupaca“ – kupaca koji prije donošenja odluke o kupnji razmatraju sve informacije i moguće alternative kako bi utvrdili gdje, kako i koliko će potrošiti.
Istraživanje koje su proveli Dickson i Sawyer pokazalo je da svaki drugi kupac ne zna točnu cijenu proizvoda kojeg je upravo odložio u košaricu, a samo svaki četvrti kupac pogleda cijenu proizvoda prije nego posegne za njim. Zbog takve nestabilnosti kupčevih preferencija, način komunikacije vrijednosti i cijene jako utječe na njihovu percepciju.
Poduzeća koja shvate da je kod određivanja cijena bitno razmišljati ne samo „Koliko mogu naplatiti?“ već i „Kako formulirati cijenu?“ su u prednosti u odnosu na konkurenciju.
Polaznici seminara će naučiti kako funkcionira proces obrade informacija kod kupaca i što utječe na kreiranje cjenovnog imidža poduzeća te kako to primijeniti na vlastito poslovanje.
Više informacija OVDJE.

Unaprjeđenje poslovnog modela primjenom novih tehnologija
2023-11-07 10:00
Kako razumjeti utjecaj primjene novih tehnologija na postojeći poslovni model? O čemu treba voditi računa kako bi bili sigurni da ćete uvođenjem nove tehnologije osnažiti položaj na tržištu i unaprijediti poslovne rezultate? Koji izazovi vas pritom očekuju i o kojim odlukama treba razmišljati?
Pozivamo vas da nam se pridružite na radionici tijekom koje ćete saznati odgovore na ova pitanja te postati spremni izazove digitalizacije poslovanja pretvoriti u svoju konkurentsku prednost.
Poslovni model je način na koji neka organizacija stvara vrijednost kroz proizvode ili usluge, isporučuje tu vrijednost kupcima ili korisnicima te osigurava svoju održivost. Rijetka su poduzeća koja uistinu poznaju svoj poslovni model i razumiju razloge svoje uspješnosti, kao i razloge povremenih neuspjeha. Primjena tehnologije potencira mnoge prednosti, ali i određene mane postojećeg poslovanja.
Nove tehnologije i digitalna rješenja mogu drastično transformirati poslovni model te poboljšati iskustvo kupaca i korisnika, no njihovo uvođenje u poslovanje može predstavljati ozbiljan rizik ako nije promatrano u kontekstu cjelovitog poslovnog modela.
Tijekom radionice, polaznici će analizirati svoj poslovni model te redefinirati pojedine njegove elemente u kontekstu uvođenja određenih novih tehnologija u poslovanje. Polaznici će se upoznati s alatom Platno poslovnog modela, koje će im pomoći pri stvaranju, opisivanju, preispitivanju, razvoju i transformaciji svog poslovnog modela.
Seminar je namijenjen poduzetnicima, zaposlenicima, članovima uprava, osobama zaduženim za razvoj poslovnih procesa te razvoj proizvoda i usluga.
Polaznici radionice imaju pravo na dodatnu podršku u vidu jednog sata individualnog savjetovanja po polazniku, uživo ili putem video veze.
Prijave i više informacija pronađite OVDJE.

Info dani o međunarodnim programima za financiranje tržišno orijentiranih projekata i EEN-u
2023-11-08 10:00
Info dani o međunarodnim programima za financiranje tržišno orijentiranih projekata (EUREKA, Eurostars i EIC) i EEN-u u Rijeci, Splitu, Osijeku i Zagrebu
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dani će biti organizirani u četiri grada (Rijeka, Split, Osijek i Zagreb), a uz informacije o programima i besplatnoj podršci, poduzetnici u Splitu i Osijeku imat će priliku sudjelovati na radionici o intelektualnom vlasništvu.
Kroz Info dan poduzetnicima se želi dati uvid o mogućnostima financiranja istraživačkih projekata koje će biti dostupne u 2024. godini.
· EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
· Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
· Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
· Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prvi info dan održat će se u Rijeci u srijedu 8.11.2023. s početkom u 10h u prostorijama STEP RI, Ul. Radmile Matejčić 10, u Rijeci. Dnevni red pogledajte ovdje.
Prijavite se već danas: https://forms.gle/5RyKpy7WkPCjFmh29
Sljedeći info dan bit će u Splitu u ponedjeljak, 27.11.2023. s početkom u 9.45 u prostoru FESB-a, Ruđera Boškovića 32, ulaz sa vanjske, zapadne strane fakulteta. Dnevni red pogledajte ovdje.
Prijavite na: https://forms.gle/N1PuiWesESRA85WM8
Treći info dan čeka nas u Osijeku u srijedu, 29.11.2023. s početkom u 9.45 u prostorijama Poduzetničkog inkubatora Bios, J.J. Strossmayera 341. Dnevni red pogledajte ovdje.
Prijavite na: https://forms.gle/FXeM3Z4rBvs95g8j6
Posljednji info dan održat će se u Zagrebu u četvrtak, 7.12.2023. s početkom u 9.45 u prostorijama Zagrebačkog inovacijskog centra (ZICER), Zagrebački Velesajam, Avenija Dubrovnik 15, Paviljon 12. Dnevni red pogledajte ovdje.
Prijavite na: https://forms.gle/M5LqW5gBYMnFhKRr5

Voogle konferencija 2023.
2023-11-09 11:00
U četvrtak, 09. studenog 2023. godine u Hrvatskom narodnom kazalištu u Varaždinu, održat će se peta Voogle konferencija. Voogle konferencija je međunarodni, inspirativni i informativni event koji privlači poznate poduzetnike, investitore i stručnjake iz poslovnog svijeta koji žele podijeliti svoje priče o uspjehu, izazovima s kojima su se suočili i lekcijama koje su naučili na svome putu.
Od 2014. do danas, održane su četiri Voogle konferencije u organizaciji Tehnološkog parka i različitih poslovnih partnera, a pod pokroviteljstvom Enterprise Europe Network. Tradicionalno konferenciju posjećuju sudionici iz međunarodnih poslovnih krugova (Njemačke, Finske, Austrije, SAD-a itd.), što omogućava lokalnim poduzetnicima da se povežu, razmjenjuju kontakte i ideje te ostvare mogućnost izlaska na međunarodno tržište. Voogle konferencija svake godine ima novi fokus, a ove godine posvećena je hardware-u i umjetnoj inteligenciji s nazivom “Voogle 2023. – Expanding horizons in hardware”. Ovogodišnju konferenciju organiziraju Tehnološki park Varaždin i Makerspace Varaždin u suorganizaciji s partnerima iz Enterprise Europe Network.
Slušat ćete stručnjake koji će vas uvesti u svijet razvoja hardverskih proizvoda, sigurnosti hardvera i najbolje prakse zaštite proizvoda, naučit ćete o izazovima i prednostima proizvodnje u Kini, etičkim aspektima umjetne inteligencije i ravnoteže između inovacija i odgovornosti. Imat ćete priliku čuti inspirirajuće priče o početku razvoja vlastitog hardverskog startupa, naučenim lekcijama i iskustvima onih koji su svoje ideje pretvorili u poznate proizvode.
Dio konferencije biti će posvećen i izvorima financiranja za startupove, a istaknut će se i uloga inkubatora i akceleratora u podršci hardverskim startup tvrtkama. Dotaknut ćemo se i teme proizvodnje „nosive tehnologije“ kao alata koji nam omogućava da vodimo ugodniji život, a nosimo ga na sebi u obliku satova, narukvica, naočala, majica i slično.
“Voogle 2023. – Expanding horizons in hardware” okupit će velik broj stručnjaka iz Hrvatske i inozemstva, a idealna je za poduzetnike koji se bave hardware-om te investitore, proizvođače, entuzijaste tehnologije, donositelje politika, studente i akademsku zajednicu. Ne propustite konferenciju 9. studenog: ulaz je besplatan, više detalja potražite na voogle.hr

Google Ads
2023-11-15 09:52
Internetsko oglašavanje je postalo popularno zbog 3 važna razloga. Prvi je razlog što su današnji korisnici tijekom dana više online, nego što spavaju. Drugi je razlog mogućnost dovoljno pouzdanog i brzog mjerenja velikog broja povratnih podataka kojima procjenjujemo efikasnost svog ulaganja. Treći je razlog mogućnost brze izmjene oglasnih poruka i smjera u kojem je zamišljena oglasna kampanja ako se izmjeri da zamišljeni smjer nije dovoljno efikasan ili ne vraća na uloženo koliko je bilo planirano.
Uz navedena tri razloga na Google tražilici postoji još jedan faktor koji je neusporediva prednost u odnosu na sve ostale oglasne kanale – PRAVI TRENUTAK!
Kada neka osoba nešto traži Google tražilicom, ona ima problem koji želi riješiti. Može se reći ‘tražim, dakle trebam’. I upravo u tom trenutku toj osobi možete predstaviti oglasom svoju ponudu, ukoliko je tražila ono što ste u Google Ads sustav prijavili kao pojam koji okida Vaše pojavljivanje.
Vrlo često vaša poruka bude na prvom mjestu Google rezultata. Možete ograničiti prikazivanje oglasa samo u neko doba dana, samo nekih dana u tjednu, samo na određenom području, na određenom jeziku, osobi željenih starosnih, rodnih ili interesnih kategorija, a u nekim državama i prema prihodima kućanstva u kojem ta osoba živi.
Zbog toga su Google oglasi u tražilici postali popularni – jer vašu poruku vide samo one osobe za koje smatrate da bi mogle kupiti vaš proizvod ili uslugu, a plaćate samo za one od njih koje zaista zanima vaša ponuda jer se prikazivanje oglasa ne naplaćuje, nego samo klik na oglas.
Bez obzira nudite li uslugu ili proizvod, bez obzira nudite li lokalno, globalno ili ciljano u nekoj regiji ili državi.
Google Ads sustav oglašavanja omogućuje da se vaš oglas pojavi kada netko nešto traži Googleom, kada čita neki članak na portalu, kada gleda neki YouTube video, kada čita Gmail poruke, kada koristi Google Maps ili igra neku igricu na mobilnom urađaju. Kako biste izvukli najveću korist iz Google Ads oglašavanja, potrebno je razumjeti mogućnosti i ograničenja tog sustava.
Na ovom seminaru ćete naučiti kako ciljati svojim oglasnim porukama osobe koje nešto traže na Google-u ili željene osobe koje čitaju članak na nekom portalu ili gledaju neki film na Youtubeu. Uz to ćete naučiti koji su važni parametri koji mogu povećati ili smanjiti ulaganja.
Više informacija OVDJE.

9. poslovni susreti hrvatskih i austrijskih tvrtki iz metaloprerađivačkog sektora
2023-11-21 09:00
Centar za internacionalizaciju poslovanja HGK i EEN Hrvatska u suradnji s Austrijskim uredom za vanjsku trgovinu u Zagrebu organiziraju 9. poslovne susrete hrvatskih i austrijskih tvrtki iz metaloprerađivačkog sektora, koji će se održati 21. studenoga 2023. s početkom u 9 sati (registracija od 8.30) u hotelu ACADEMIA u Zagrebu, Ul. Ivana Tkalčića 88.
Cilj ovih susreta je omogućavanje direktnog kontakta između austrijskih tvrtki koje traže suradnju s hrvatskim tvrtkama prema u prilogu naznačenom interesu. Ukoliko ste zainteresirani za poslovanje s Austrijom, a Vaš proizvodni i uslužni program odgovara potražnji prijavljenih austrijskih tvrtki, molimo da svoje sudjelovanje prijavite putem DIGITALNE KOMORE najkasnije do 17. studenoga do 12 sati. Prilikom prijave nužno je navesti s kojim austrijskim tvrtkama želite poslovne razgovore!
Nakon zaključenja roka, prijave ćemo poslati austrijskoj strani koja će napraviti konačan odabir tvrtki s kojima želi poslovne razgovore. Službeni jezik poslovnih susreta su engleski i njemački.
Kotizacija:– Za poslovne subjekte koji plaćaju članarinu HGK, sudjelovanje je uključeno u članarinu– Za poslovne subjekte koji ne plaćaju članarinu HGK, cijena je 55 EUR+PDV, po sudioniku
Ukoliko niste registrirani na Digitalnu komoru, možete se registrirati ovdje. Upute za registraciju na Digitalnu komoru možete pronaći ovdje.
Sudionici koji izvrše prijavu te naknadno odustanu i ne otkažu sudjelovanje HGK do 20. studenoga do 12 sati bit će naplaćena no-show-fee (naknada za odustajanje) u iznosu 55,00 EUR.
Za sve dodatne informacije možete se obratiti Aniti Stipić u Centru za internacionalizaciju poslovanja HGK (tel. 01 456 1783, e-mail: astipic@hgk.hr).

AGROPODIOM 2023 Matchmaking event
2023-11-21 12:45
Mađarska zaklada PRIMOM za promicanje poduzetništva županije Szabolcs-Szatmár-Bereg 21. studenoga 2023. organizira stručni i agro-inovacijski znanstveno-informativni dan u suradnji s Institutom za tehnologiju i poljoprivredne znanosti Sveučilišta Nyíregyháza te B2B susrete i izložbu lokalnih proizvoda.
Uz izlaganja mađarskih stručnjaka, program obuhvaća radionice i konzultacije zainteresiranih sudionika kao i posjet istraživačkim laboratorijima Sveučilišta.
Fokus je na sljedeće teme:
1. Aktualnosti u biljnoj proizvodnji 2. Važnost pravilne ishrane 3. Digitalizacija u poslovanju
Program je dio Mađarskog mjeseca znanosti i službeni događaj kojim se obilježava 30. godišnjica jedinstvenog tržišta u Europskoj uniji. Tijekom i po završetku programa EEN partneri u Mađarskoj organiziraju i online B2B matchmaking događaj, koji se održava između 22. studenog i 15. prosinca 2023. Na B2B sastancima će se okupiti profesionalci iz sektora poljoprivrede, prehrambene industrije koji su zainteresirani za inovacije, digitalizaciju, otpornost, održivu i SMART poljoprivredu. Događaj okuplja tvrtke, kupce i dobavljače iz velikog broja europskih zemalja, a ovo je jedinstvena prilika za stvaranje novih poslovnih kontakata.
Online prijava moguća je putem platforme.
Zašto sudjelovati?
– Kao kupac – pronađite kvalificirane europske dobavljače tijekom učinkovitih sastanaka jedan na jedan– Kao voditelj tržišta/prodaje – pronađite nove europske kupce– Kao razvojni programer proizvoda – pronađite partnere za raspravu o novoj tehnologiji i inovativnim rješenjima
Teme:
– Proizvodnja i trgovina hranom i pićem– Sjeme i sadni materijal– Zaštitna oprema u poljoprivredi– Oprema za preradu i staklenike– Primijenjena znanost i istraživanje– Inovativne tehnologije u poljoprivredi– Partnerska suradnja i projekti koje financira EU– Stočarstvo– Zaštita bilja
Sudjelovanje je besplatno na licu mjesta ili online, ali sudionici se moraju registrirati prije događaja putem interneta do 16. studenoga 2023.
Za više informacija:
Éva MÉSZÁROS tel. 42/799-150; +36 30/5797458 e-pošta: een@primom.hu meszaros.eva@primom.hu

6. Regionalni poslovni forum u Novom Sadu
2023-11-22 13:00
EEN Srbija u suradnji s EEN Hrvatska i partnerima organizira poslovni forum u Novom Sadu. Perspektivna područja za jačanje trgovinskih i općenito gospodarskih odnosa su poljoprivredni sektor, IKT sektor i sektor metaloprerađivačke industrije i primjena AI u navedenim sektorima.
B2B susreti će se održati 22. studenog od 13h do 18h u Privrednoj komori Vojvodine u Novom Sadu, a od 23.studenog do 8. prosinca će se događanje održavati online. Tvrtke se mogu prijave za online sastanke ili za kombinaciju onsite i online.
Prijaviti se možete na https://rbf2023.b2match.io

Modeli suradnje znanstvenih institucija s gospodarstvom
2023-11-23 09:50
Na seminaru će se govoriti o različitim aspektima uspostavljanja suradnje između znanstvene zajednice i poduzetnika, neovisno o inicijatoru suradnje. Navest će se poznate prepreke za uspostavu suradnje i načine njihovog otklanjanja s posebnim osvrtom na interesne, organizacijske, zakonske te infrastrukturne i druge prepreke. Sudionici će imati priliku izložiti i osobne primjere ili upite.
Također će biti riječ i o različitim modelima suradnje provedivim u praksi, koristima za obje strane, te raspoloživim izvorima financiranja na Sveučilištu u Rijeci i u Republici Hrvatskoj.
Osim toga, sudionici će se upoznati s radom potpornih institucija i načinima kako ih je moguće uključiti na početku i tijekom ostvarene suradnje.
Seminar je namijenjen članovima akademske zajednice, vlasnicima i menadžerima poduzeća svih veličina, ostalim poduzetnicima te djelatnicima u kliničko-bolničkim centrima.
Više informacija OVDJE.

International Mobility Days 2023
2023-11-23 10:00
International Mobility Days 2023 (IMD23) je događanje koje tijekom dva dana u Austrijskoj gospodarskoj komori u Beču umrežuje preko 1200 tvrtki, stručnjaka i stručnjakinja te zastupnika javnog sektora iz više od 70 zemalja, na temu “Budućnost mobilnosti”. Kroz govore pozvanih govornika i panele, izložbene prostore i testnu zonu, B2B-zone i stručne posjete, 23. i 24. studenoga 2023. pružaju se ciljane platforme za povezivanje austrijskih i međunarodnih dionika na području mobilnosti.
Osim toga, u okviru programa Europske poduzetničke mreže događanje predviđa i online poslovne susrete 28. studenoga.
Sudjelovanje na International Mobilty Days 2023 donosi mnoge prednosti i uzbudljiv program na engleskome jeziku. Najnovije informacije o pojedinim modulima mogu se pronaći na internetskoj stranici događaja. Mogućnosti sudjelovanja su višestruke – od same posjete događaju (besplatno) pa sve do rezervacije izložbenog prostora. Zainteresirane organizacije iz područja željeznica, automobilske industrije, cestovnog prometa, luka i javnog prijevoza pozvane su da se prijave (uz preduvjet posjedovanja VAT broja). Zadnje izdanje International Mobilty Days iz 2021. ubrajalo se među 10 najboljih događaja godine u Austriji.
Više informacija OVDJE.

Info dan o međunarodnim programima za financiranje tržišno orijentiranih projekata i EEN-u (Split)
2023-11-27 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Splitu održat će se u ponedjeljak, 27.11.2023. s početkom u 9.45 u prostoru FESB-a, Ruđera Boškovića 32, ulaz sa vanjske, zapadne strane fakulteta. Digitalna Dalmacija partner je u organizaciji putem osiguranja prostora za odvijanje info dana. Dnevni red pogledajte ovdje.
Uz informacije o programima i besplatnoj podršci, poduzetnici u Splitu imat će priliku poslušati izlaganje na temu „Kako intelektualno vlasništvo stvara vrijednost u poslovanju? Mogućnosti financiranja i opcije zaštite“ koje će održati dr.sc. Ivana Vuka, voditeljica Ureda za transfer tehnologije, Sveučilišta u Splitu. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/N1PuiWesESRA85WM8

Info dan o međunarodnim programima za financiranje tržišno orijentiranih projekata i EEN-u (Osijek)
2023-11-29 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Osijeku održat će se u srijedu, 29.11.2023. s početkom u 9.45 u prostoru poduzetničkog inkubatora BIOS, J. J. Strossmayera 341. Dnevni red pogledajte ovdje.
Uz informacije o programima i besplatnoj podršci, poduzetnici u Osijeku imat će priliku poslušati izlaganje o Zaštiti intelektualnog vlasništva i primjena u istraživačkim projektima koje će održati Ana Nikšić-Šarić, direktorica TERA Technopolis iz Osijeka. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/FXeM3Z4rBvs95g8j6

Online radionica EIT Food Challenge Labs
2023-12-05 10:00
Želite li dizajnirati budućnost poljoprivredno-prehrambenog sektora u Hrvatskoj i pri tome osvojiti 2.000 eura?
Otvorene su prijave za EIT Food Challenge Labs 2023!
TERA Tehnopolis d.o.o., EIT Food HUB Hrvatska, od 5. do 7. prosinca 2023. godine organizira online radionicu EIT Food Challenge Labs. Radionica se održava u okviru inicijative EIT Food, vodeće europske inicijative za inovacije u prehrambenom sektoru koja ima za cilj učiniti prehrambeni sustav održivijim, zdravijim i pouzdanijim. Primarni cilj svakog izdanja Challenge Labs radionice je pronaći inovativna rješenja za probleme s kojima se suočava poljoprivredno-prehrambeni sektor te okupljanje kreativnih pojedinaca i timova koji žele raditi na njihovu rješavanju.
Nakon provedene ankete sa stručnjacima iz poljoprivredno-prehrambenog sektora, zaključeno je da se područje održive poljoprivredne proizvodnje, kružnih prehrambenih sustava i alternativnih proteina susreće s brojnim izazovima, a izdvojeni izazovi za koje će se na radionici dizajnirati inovativna rješenja su:
· Smanjenje količina agrokemikalija bez gubitka kvalitete i količine prinosa, · Prilagođavanje poljoprivredne proizvodnje klimatskim promjenama, · Recikliranje nusproizvoda proizvodnje i učinkovito gospodarenje biootpadom, · Pridobivanje pozitivnog stajališta populacije u korištenju alternativnih proteina za ljudsku ishranu (npr. kukaca).
Koga tražimo?
Prihvatljivi prijavitelji su:
· studenti završnih godina odnosno studenti diplomskog studija, · netom diplomirani studenti (maksimalno jedna godina nakon završenog studija) te · mladi poduzetnici odnosno start-up tvrtke.
U potrazi smo za kreativnim pojedincima i timovima koji bi pridonijeli rješavanju izazova iz različitih aspekata poslovanja. Ukoliko nemate tim već se prijavljujete pojedinačno, mi ćemo Vas spojiti s drugim sudionicima!
Koje su prednosti sudjelovanja na radionici?
· Rad sa stručnjacima mentorima koji imaju radnog iskustva u poljoprivredno-prehrambenom sektoru, · Stjecanje znanja i praktičnog iskustva, · Najbolji tim osvaja nagradu od 2.000,00 eura!
Prijavni obrazac za sudjelovanje na radionici možete pronaći OVDJE.
Odredbe i uvjeti radionice dostupni su OVDJE.
Prijavite se na radionicu i iskoristite jedinstvenu priliku za suradnju s vrhunskim mentorima i stručnjacima iz poljoprivredno-prehrambenog sektora, a za sva dodatna pitanje kontaktirajte nas putem adrese e-pošte eitfoodhub[at]tera[.]hr ili broja telefona 031 251 002.
U slučaju da se u radionicu želite uključiti kao mentor, a i za sva dodatna pitanja, kontaktirajte nas na adresu e-pošte: eitfoodhub[at]tera[.]hr.

Konferencija s međunarodnim sudjelovanjem „Znanjem do sigurnosti i zdravlja na radu“
2023-12-07 09:00
Približava se najznačajniji i najveći nacionalni godišnji događaj u zaštiti na radu koji se ne propušta!
U organizaciji znanstveno-stručnog časopisa „Sigurnost“, ZIRS Učilišta – ustanove za obrazovanje odraslih Zagreb i Hrvatskog društva za medicinu rada Ogranak Zagreb, u Zagrebu će se 7. prosinca 2023. godine u Kongresnom centru Hotela „Antunović“ održati 23. tradicionalna godišnja nacionalna konferencija s međunarodnim sudjelovanjem „Znanjem do sigurnosti i zdravlja na radu“. Moto ovogodišnje konferencije je “Učinimo korak prema sigurnijem i zdravijem radnom okruženju!“.
Sudionike, koji se već sada mogu prijaviti očekuju najteme, najizlagači iz zemlje i inozemstva, bogat i sadržajan program konferencije i interaktivnih radionica, novi praktični priručnik, nova znanja, prenosiva i primjenjiva iskustva, provjera osobnog općeg zdravstvenog stanja kao najbolji oblik prevencije te niz drugih interesantnih inovativnih sadržaja!
Značajno je da ovogodišnja konferencija ima plemeniti i humanitarni cilj pružanja potpore ženama oboljelima od karcinoma, okupljenima u udruzi „Sve za Nju“, pri čemu svi poslodavci mogu podržati ovu akciju što većim brojem prijava svojih predstavnika za sudjelovanje na konferenciji i pratećim programskim događajima.
Pokrovitelji konferencije su Ministarstvo znanosti i obrazovanja Hrvatske te Hrvatski zavod za zdravstveno osiguranje.
Partneri su Enterprise Europe Network (EEN) – Europska poduzetnička mreža, Zdravstvena ustanova „Vaš Pregled“, reprezentativna središnjica Matica hrvatskih sindikata te Udruga za promicanje i pružanje pomoći ženama oboljelima od karcinoma „Sve za Nju“.
U programu ovogodišnje konferencije predviđene su dvije tematske cjeline; „Prevencija ključni čimbenik zaštite zdravlja na radu“ i „Cjeloživotno učenje; obrazovanje, osposobljavanje, usavršavanje temelj sigurnosti na radu“, u sklopu kojih će biti 20 izlaganja domaćih i stranih autora.
Dodana vrijednost ovogodišnje konferencije je i sedam pred i postkonferencijskih praktičnih tematskih interaktivnih radionica, čiji sadržaj imaju priliku urediti zainteresirani i prijavljeni sudionici konferencije.
U sklopu sadržajnog programa održat će se promocija novog vrijednog priručnika „Osnove prava i zakonodavstvo zaštite zdravlja i sigurnosti na radu u EU“.
Na Konferenciji će se proglasiti najbolji u području sigurnosti i zdravlja na radu; dodjeliti priznanja i nagrade Oscar velikim, srednjim i malim tvrtkama i pojedincima te predstaviti dobitnici zlatnog, srebrnog i brončanog Oscara Srce sigurnosti – najstručnjak/inja zaštite na radu.
Dodjelit će se i godišnje nagrada za zapažene novinarske radove u području sigurnosti i zdravlja na radu, a priznanja će se dodijeliti i najboljim studentima studija sigurnosti i zaštite u Hrvatskoj.
Više informacija o cjelovitom programu i prijavi za sudjelovanje na konferenciji i pojedinim radionicama dostupno je na https://skup-znr.zirs.hr/
Program konferencije, sadržaj radionica i pratećih događaja dizajniran je za stručnjake zaštite na radu, koordinatore zaštite na radu, poslodavce i njihove ovlaštenike, liječnike medicine rada, psihologe i druge zdravstvene djelatnike, povjerenike radnika za zaštitu na radu, predstavnike radničkih vijeća i sindikata, rukovoditelje ljudskih resursa te sve druge koji žele steći nova ili šira znanja i infomirati se o ključnim temama iz područja sigurnosti i zdravlja na radu.
Prijavite se već danas, rezervirajte svoju ulaznicu i sudjelujte u prestižnom događaju godine! Vašim sudjelovanjem i Vi podržavate napore za sigurnije i zdravije radno okruženje!

Mapiranje razvoja proizvoda i tehnologija
2023-12-07 09:00
U vremenu brzih promjena na tržištu i nastanka novih tehnologija proaktivan pristup razvoju novih proizvoda i usluga ključan je uvjet uspjeha. Pridružite nam se i upoznajte se s postupkom vizualizacije strateškog plana koji će vam omogućiti agilno, fokusirano i fleksibilno upravljanje tehnološkim i poslovnim elementima razvoja poslovanja.
Mapiranje razvoja proizvoda i tehnologije (eng. product-technology roadmapping) univerzalno je primjenjiva metoda vizualizacije strateške namjere i preduvjeta za njezino ostvarivanje. Mapiranje omogućava razumijevanje, usmjeravanje i usklađivanje poslovnih i razvojnih ciljeva sa zahtjevima tržišta i ostvarivim mogućnostima razvoja.
Svrha mapiranja jest uskladiti aktivnosti razvoja s očekivanim rezultatima i nužnim preduvjetima te vizualno objediniti tijek razvoja i uvođenja nove tehnologije, proizvoda ili usluge.
Mapiranjem razvoja usklađuju se odgovori na pitanja „Što razvijamo?“, „Zašto je to potrebno razviti?“ i „Kako ćemo to razviti?“ te se uočavaju njihovi međuodnosi, dok se odgovorom na pitanje „Kada?“ omogućava sagledavanje slijeda i dinamike razvoja kao cjeline.
Polaznici radionice usvojit će osnovna znanja o:
– vođenju procesa strateškog mapiranja razvoja proizvoda i tehnologije,– osnovnim temama mapiranja razvoja,– te redoslijedu odgovaranja na strateška pitanja kako bi aktivnosti uskladili s organizacijskim ciljevima, ali i ograničenjima organizacije i okoline te potrebama tržišta.
Ova znanja osigurat će polaznicima pravovremeno prepoznavanje izazova i ublažavanje rizika u razvoju tehnologije i proizvoda osiguravajući bržu prilagodbu, uspješniju provedbu i bolje rezultate.
Kroz praktične vježbe polaznici će primijeniti naučene koncepte uz dublje razumijevanje procesa izrade plana razvoja. Ove vještine omogućuju pravovremeno prepoznavanje prilika na tržištu te razvoj inovativnih proizvoda i usluga.
Poželjno je da polaznici rade na vlastitoj mapi razvoja proizvoda i tehnologije – tijekom radionice koristiti će se market pull approach, odnosno mapiranje razvoja temeljem poticaja s tržišta iliti nezadovoljenih potreba tržišta. Stoga, preporuča se da polaznici dođu s definiranim poslovnim ciljevima i okvirima razvoja proizvoda i tehnologije, no to nije uvjet za sudjelovanje.
Seminar je namijenjen poduzetnicima, znanstvenicima, zaposlenicima, voditeljima projekata te osobama zaduženima za razvoj proizvoda i usluga.

Info dan o međunarodnim programima za financiranje tržišno orijentiranih projekata i EEN-u (Zagreb)
2023-12-07 09:45
Hrvatska agencija za malo gospodarstvo, inovacije i investicije (HAMAG-BICRO) organizira seriju Info dana o međunarodnim programima za financiranje tržišno orijentiranih projekata (EUREKA, Eurostars i Europsko inovacijsko vijeće) te o podršci koja je poduzetnicima na raspolaganju putem projekta Enterprise Europe Network (EEN).
Info dan u Zagrebu održat će se 07.12.2023. s početkom u 9.45 u prostoru Zagrebačkog inovacijskog centra (ZICER), Zagrebački Velesajam, Avenija Dubrovnik 15, Paviljon 12. Dnevni red pogledajte ovdje.
Uz informacije o programima i besplatnoj podršci, poduzetnici u Zagrebu imat će priliku poslušati izlaganje o alternativnim načinima financiranja i VC fundingu koje će održati Karlo Kukec, voditelj projekata iz Invento Capital Partners. Kroz Info dan poduzetnicima se želi dati uvid u mogućnosti financiranja istraživačkih projekata koje će biti dostupne u 2024. godini:
• EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet. Sufinanciranje ovisi o veličini poduzeća uz maksimalni iznos potpore od 200.000 EUR. Ostale razlike između EUREKE i Eurostarsa saznajte na info danu.
• Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti malo ili srednje trgovačko društvo koje se bavi istraživanjem i razvojem (Innovative SME). Ostali partneri na projektu moraju biti mala ili srednja poduzeća. Sufinanciranje ovisi o veličini poduzeća uz maksimalni iznos potpore od 200.000 EUR.
• Europsko inovacijsko vijeće (EIC) je instrument u okviru programa Obzor Europa koji podržava vrhunske inovatore, poduzetnike i male tvrtke. Tim instrumentom Vijeće Europe podupire poduzetnike s velikim potencijalom u razvoju visoko rizičnih, probojnih inovacija koje imaju utjecaj na oblikovanje novih tržišta i generiranje radnih mjesta, rasta i prosperiteta u Europi. Poduzetnicima je podrška omogućena kroz bespovratna sredstva u vidu grantova, ali i kroz program s kombiniranim financijama (bespovratna sredstva u kombinaciji s kapitalnim ulaganjima).
• Enterprise Europe Network (EEN) – je najveća svjetska mreža koja poduzetnicima pruža informacije potrebne za razvoj poslovanja i pronalaska kvalitetnih poslovnih partnera. Upravo je pronalazak međunarodnog partnera jedan od glavnih izazova u programima EUREKA, Eurostars i Europsko inovacijsko vijeće te EEN se svojom uslugom izrade profila i pronalaska poslovnih partnera savršeno uklopio u navedene info dan o navedenim programima.
Prijavite na: https://forms.gle/M5LqW5gBYMnFhKRr5

Ispitivanje interesa – Austrijsko-hrvatski gospodarski forum u Beču
2023-12-14 15:07
Hrvatska gospodarska komora povodom prve obljetnice rada predstavništva HGK u Austriji, u suradnji s Austrijskom gospodarskom komorom organizira gospodarski forum u Beču koji će se održati 14. prosinca 2023. Forum će okupiti hrvatske i austrijske gospodarstvenike i predstavnike relevantnih institucija.
Forum će se fokusirati na sektore od najvećeg interesa naših gospodarstvenika i mogućnosti intenzivnije bilateralne gospodarske suradnje u pojedinim sektorima.
Kao ključne industrije koje će biti u fokusu programa izdvajamo:
– IT tehnologije i rješenja te digitalizacija sustava– Prehrambena industrija i tehnološka rješenja u tom sektoru– Prerađivačka industrija– Transport i infrastruktura– Energetika (zelene tehnologije, biogorivo, vodik)– Turizam– Reshoring and nearshoring
HGK planira u okviru foruma organizirati i B2B susrete s potencijalnim austrijskim partnerima, a prema iskazanom interesu prijavljenih hrvatskih tvrtki.
Ako ste zainteresirani za sudjelovanje, ispunite obrazac na poveznici najkasnije do ponedjeljka, 2. listopada 2023.
Napomene:
U izaslanstvu mogu sudjelovati sve tvrtke u skladu sa svojim članskim paketom usluga HGK (za tvrtke koje plaćaju članarinu HGK) ili u skladu s cjenikom pojedinačnih usluga (za tvrtke koje ne plaćaju članarinu HGK).
Za subjekte koji ne plaćaju članarinu HGK jednokratna naknada za sudjelovanje na gospodarskom forumi u B2B razgovorima iznosi 398,17 EUR (uključuje sudjelovanje na forumu i poslovnim susretima te umrežavanje s austrijskim tvrtkama).
Sudionici sami snose trošak puta i smještaja.
Izvor: LINK
